BEGRUNDELSE

1. BAGGRUND FOR FORSLAGET

Formålet med dette forslag til Rådets forordning er at give autonom toldfri behandling af fladskærme, som med et acceptabelt funktionsniveau er i stand til at vise signaler fra automatiske databehandlingsanlæg (ADP-anlæg). Udtrykket henviser til fladskærme, der, selv om de ikke udelukkende eller hovedsagelig anvendes i et automatisk databehandlingsanlæg, er i stand til at vise signaler fra ADP-anlæg med en tilstrækkelig standard for brugeren.

Det Harmoniserede Systems (HS) pos. 8528 51 omfatter monitorer "af den art, der udelukkende eller hovedsagelig anvendes i forbindelse med et automatisk databehandlingsanlæg henhørende under pos. 8471". Den konventionelle toldsats for disse monitorer er "fri". Monitorer "bortset fra af den art der udelukkende eller hovedsagelig anvendes i forbindelse med et automatisk databehandlingsanlæg henhørende under pos. 8471" tariferes under HS-underposition 8528 59. Den konventionelle toldsats for denne anden type monitorer er "14 %".

Domstolen for Den Europæiske Union udtalte i sin dom i sag C-376/07 (Kamino), at tariferingen af monitorer, bør ske i lyset af disse monitorers karakteristika og objektive egenskaber, både med hensyn til, i hvor høj grad de kan udføre andre funktioner, og hvor meget de kan yde i forbindelse hermed.

Konvergensen af digitale teknologier har imidlertid ført til en situation, hvor det er blevet meget vanskeligt med henvisning til rent tekniske og objektive karakteristika at fastslå, hvorvidt en bestemt monitor er af en art, der udelukkende eller hovedsagelig anvendes i forbindelse med et automatisk databehandlingsanlæg henhørende under pos. 8471. Det er nu teknisk umuligt at sikre en korrekt og ensartet tarifering af fladskærme, som med et acceptabelt funktionsniveau kan vise signaler fra både ADP-anlæg og andre kilder (f.eks. dvd-afspillere, videokameraer, satellitmodtagere).

I øjeblikket er en betydelig del af de monitorer, der importeres til EU, fladskærme, som med et acceptabelt funktionsniveau kan vise signaler fra både ADP-anlæg og andre kilder. Det gælder især for de typer, som i høj grad anvendes til professionelle formål inden for specialiserede områder (f.eks. diagnosticering eller forskning). For at sikre en rationel udvikling af produktionen og fremme af forbruget inden for EU’s territorium og for at fremme samhandelen mellem medlemsstaterne og tredjelande er det både i de europæiske forbrugeres og erhvervslivets interesse at give toldfri behandling af de nævnte monitorer.

Vedlagte forslag anses for at være en afbalanceret tilgang, der tager hensyn til den retlige kontekst og de europæiske forbrugeres og erhvervslivets interesser.

Forslaget er i overensstemmelse med EU's handels- og erhvervspolitik.

På baggrund af ovenstående foreslås det at ændre Rådets forordning (EØF) Nr. 2658/87 i overensstemmelse hermed.

2. RESULTAT AF HØRINGER AF INTERESSEREDE PARTER OG KONSEKVENSANALYSER

Gruppen for Told- og Statistiknomenklaturen under Toldkodeksudvalget blev hørt den 27. september 2012.

EU-erhvervsgrenen blev hørt den 13. november 2012.

3. JURIDISKE ASPEKTER AF FORSLAGET

Dette forslags retsgrundlag er artikel 31 og 32 i traktaten om Den Europæiske Unions funktionsmåde.

Subsidiaritetsprincippet finder ikke anvendelse, eftersom forslaget hører under EU's enekompetence.

Forslaget er i overensstemmelse med proportionalitetsprincippet, eftersom det i overensstemmelse med traktaten fremmer samhandelen mellem medlemsstaterne og tredjelande og afvejer de økonomiske aktørers kommercielle interesser mod hinanden (producenter i EU og importører) uden ændring af EU-WTO-listen.

I henhold til artikel 31 i traktaten om Den Europæiske Unions funktionsmåde skal autonome toldkontingenter fastsættes af Rådet, der med kvalificeret flertal træffer beslutning på forslag af Kommissionen.

4. VIRKNINGER FOR BUDGETTET

Tab af traditionelle egne indtægter på ca. 20,5 mio. EUR på årsbasis (baseret på importstatistikker for 2011).

2013/0098 (NLE)

Forslag til

RÅDETS FORORDNING

om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 31,

under henvisning til forslag fra Europa-Kommissionen og

ud fra følgende betragtninger:

(1) HS-position 8528 51 omfatter monitorer, bortset fra monitorer med katodestrålerør (CRT), af den art, der udelukkende eller hovedsagelig anvendes i forbindelse med et automatisk databehandlingsanlæg henhørende under pos. 8471. Monitorer, som ikke er af den art der udelukkende eller hovedsagelig anvendes i forbindelse med et automatisk databehandlingsanlæg henhørende under pos. 8471, tariferes under HS-underposition 8528 59.

(2) I henhold til EU-Domstolens retspraksis[1] skal tarifering af monitorer under enten HS-underposition 8528 51 eller 8528 59 baseres på en samlet vurdering af de objektive karakteristika og egenskaber for hver enkelt monitor.

(3) På grund af konvergensen af digitale teknologier er det blevet meget vanskeligt med henvisning til rent tekniske karakteristika at fastslå, hvorvidt en bestemt monitor er af en art, der udelukkende eller hovedsagelig anvendes i forbindelse med et automatisk databehandlingsanlæg henhørende under pos. 8471. Det er nu teknisk umuligt at sikre en korrekt og ensartet tarifering af fladskærme, som med et acceptabelt funktionsniveau kan vise signaler fra både ADP-anlæg og andre kilder (f.eks. dvd-afspillere, videokameraer, satellitmodtagere).

(4) For at sikre en rationel udvikling af produktionen og fremme af forbruget inden for EU’s territorium og for at fremme samhandelen mellem medlemsstaterne og tredjelande er det både i de europæiske forbrugeres og erhvervslivets interesse at give toldfri behandling af de nævnte monitorer.

(5) Bilag I til forordning (EF) nr. 2658/87 bør ændres i overensstemmelse hermed —

VEDTAGET DENNE FORORDNING:

Artikel 1

1. Bilag I til forordning (EØF) nr. 2658/87 ændres som anført i bilaget til denne forordning.

2. De ændringer, der ved nærværende forordning foretages i KN-underpositionerne, anvendes som TARIC-underpositioner, indtil de integreres i Den Kombinerede Nomenklatur i overensstemmelse med artikel 12 i forordning (EØF) nr. 2658/87.

Artikel 2

Denne forordning træder i kraft den 1. juni 2013.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Rådets vegne

Formand

BILAG

I del II, afsnit XVI, kapitel 85, i bilag I til forordning (EØF) Nr. 2658/87, affattes rækkerne med KN-kode 8528 59, 8528 59 10, 8528 59 40 og 8528 59 80 således:

"8528 59 || – – I andre tilfælde || ||

|| – – – Fladskærme, som med et acceptabelt funktionsniveau kan vise signaler fra automatiske databehandlingsanlæg: || ||

8528 59 20(1) || – – – – Til monokromt || 14(5) || stk.

|| – – – – Til farvede billeder || ||

8528 59 31(2) || – – – – – Med LCD-skærm (med flydende krystaller) || 14(5) || stk.

8528 59 39(3) || – – – – – I andre tilfælde || 14(5) || stk.

8528 59 70(4) || – – – I andre tilfælde || 14 || stk.

(1) TARIC-kode 8528 59 10 20

(2) TARIC-kode 8528 59 40 91

(3) TARIC-kode 8528 59 80 91

(4) TARIC-kode 8528 59 10 90, 8528 59 40 99 og 8528 59 80 99

(5) Autonom toldsats: Fri"

FINANSIERINGSOVERSIGT

1. FORSLAGETS/INITIATIVETS RAMME

1.1. Forslagets/initiativets betegnelse

Rådets forordning om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

1.2. Forslagets/initiativets art

At give Autonom toldfritagelse for visse industrivarer henhørende under position 8528 i bilag I til Rådets forordning (EØF) Nr. 2658/87 af 23. juli 1987 om told- og statistiknomenklaturen og den fælles toldtarif.

1.3. Formål

Formålet med dette forslag er at give autonom toldfri behandling af fladskærme, som med et acceptabelt funktionsniveau er i stand til at vise signaler fra automatiske databehandlingsanlæg (ADP-anlæg). Udtrykket henviser til fladskærme, der, selv om de ikke udelukkende eller hovedsagelig anvendes i et automatisk databehandlingsanlæg, er i stand til at vise signaler fra ADP-anlæg med en tilstrækkelig standard for brugeren.

1.4. Forslagets/initiativets begrundelse

Konvergensen af digitale teknologier har ført til en situation, hvor det er blevet meget vanskeligt med henvisning til rent tekniske og objektive karakteristika at fastslå, hvorvidt en bestemt monitor er af en art, der udelukkende eller hovedsagelig anvendes i forbindelse med et ADP-anlæg henhørende under pos. 8471. Det er nu teknisk umuligt at sikre en korrekt og ensartet tarifering af fladskærme, som med et acceptabelt funktionsniveau kan vise signaler fra både ADP-anlæg og andre kilder (f.eks. dvd-afspillere, videokameraer, satellitmodtagere).

I øjeblikket er en betydelig del af de monitorer, der importeres til EU, fladskærme, som med et acceptabelt funktionsniveau kan vise signaler fra både ADP-anlæg og andre kilder. Det gælder især for de typer, som i høj grad anvendes til professionelle formål inden for specialiserede områder (f.eks. diagnosticering eller forskning). For at sikre en rationel udvikling af produktionen og fremme af forbruget inden for EU’s territorium og for at fremme samhandelen mellem medlemsstaterne og tredjelande er det både i de europæiske forbrugeres og erhvervslivets interesse at give toldfri behandling af de nævnte monitorer.

1.5. Varighed og finansielle virkninger

Varighed: Forslag af ubegrænset varighed

Finansielle virkninger: Tab af traditionelle egne indtægter på ca. 20,5 mio. EUR på årsbasis (baseret på importstatistikker for 2011).

1.6. Påtænkt forvaltningsmetode

Anvendelse af overvågnings-, kontrol- og forvaltningsbestemmelserne i EU’s toldkodeks.

2. FORSLAGETS ANSLÅEDE FINANSIELLE VIRKNINGER

Anslåede virkninger for indtægterne

– ¨ Forslaget/initiativet har ingen finansielle virkninger for indtægterne.

– x Forslaget/initiativet har følgende finansielle virkninger:

– x for egne indtægter

– ¨ for diverse indtægter

i mio. EUR (tre decimaler)

Indtægtspost på budgettet || Bevillinger til rådighed i indeværende regnskabsår || Forslagets/initiativets virkninger[2]

År N || År N+1

Artikel 120 || / || 8 måneder x 20,5 mio. EUR 12 måneder || 20,5 mio. EUR

Forslaget er af ubegrænset varighed

Det oplyses, hvilken metode der er benyttet til at beregne virkningerne for indtægterne.

Beregningen af tabet af traditionelle egne indtægter er baseret på værdien af importen i EU i 2011 af produkter henhørende under TARIC-kode 8528 59 10 90, 8528 59 40 90 og 8528 89 80 90. Tallene er baseret på oplysninger fra Eurostat.

Først blev den samlede værdi af importen af monitorer under TARIC-kode 8528 59 10 90, 8528 59 40 90 og 8528 89 80 90 i referenceåret 2011 ganget med værditolden (14 %).

Derefter er opkrævningsomkostningerne (25 %) fratrukket for at nå frem til tabet af traditionelle egne indtægter i EU for 2011.

Resultatet af disse beregninger er følgende:

- TARIC-kode 8528 59 10 90: (10 891 640 EUR x 14 %) x 75 % = 1 143 622,20 EUR

- TARIC-kode 8528 59 40 90: (233 167 690 EUR x 14 %) x 75 % = 24 482 607,45 EUR

- TARIC-kode 8528 89 80 90: Ingen handel i 2011

Med vedtagelsen af dette forslag er det ikke alle produkter, der henhører under disse TARIC-kode, der vil blive givet toldfrihed. Foranstaltningen vedrører kun visse typer monitorer ("fladskærme, som med et acceptabelt funktionsniveau kan vise signaler fra automatiske databehandlingsanlæg").

Under hensyntagen til foranstaltningens planlagte omfang og arten af de produkter, der findes på EU-markedet anslås det, at mindst 80 % af de produkter, der i øjeblikket importeres under de nævnte TARIC-kode vil være omfattet af definitionen.

Det samlede anslåede tab af traditionelle egne indtægter på årsbasis, bør derfor beregnes som følger:

(1 143 622,20 EUR + 24 482 607,45 EUR) * 80 % = 20 500 983,72 EUR

For det år, hvor forslaget træder i kraft, beregnes den finansielle virkning proportionelt.

Tabet af traditionelle egne indtægter vil blive opvejet af medlemsstaternes bidrag på basis af BNI.

[1] Sag C-376/07 Kamino, [2009] Sml. I-1167.

[2] Med hensyn til EU's traditionelle egne indtægter (told, sukkerafgifter) opgives beløbene netto, dvs. bruttobeløbene, hvorfra opkrævningsomkostningerne på 25 % er fratrukket.